Knuddi & Bolette
En galopkomedie om venskab & eventyr.

Drengen Knuddi har ingen fantasi. Han finder aldrig på gode lege. Han finder aldrig på noget rigtig sjovt. Men hans allerbedste ven Bolette viser vejen og under hendes kærlige styring, bliver Knuddi midtpunktet i et eventyr, der indeholder alt det, som et rigtigt eventyr skal indeholde. Men for at historien kan få en lykkelig slutning, må de 2 venner først overvinde så frygtelig mange udfordringer. For hvad stiller man op med en forhekset frø, der kun kan blive til en prins igen, hvis prinsessen kysser ham? Når nu prinsessen drømmer om en ægte prins, men absolut ikke vil kysse en ulækker frø? Kan en trold uden hale hjælpe? Hvad har det at gøre med fiskefrikadeller? Og hvad stiller man op med en heks så uhyggelig, at det næsten er for meget? 

HonningBanden præsenterer en forestilling med ægte gys og grin i børnehøjde.
Manuskriptet er skrevet af den århusianske børneteatermand Poul Lokjær.
Skuespillere er Maja Muhlack og Asger Rasmussen.



Ovenstående tekst er beregnet til markedsføring og omtale af Honningbandens forestilling ”Knuddi & Bolette – en galopkomedie”. Yderligere oplysninger kan fås ved henvendelse til Asger Rasmussen på tlf. 22 45 72 95. Eller ved at skrive til mail@honningbanden.dk

